**U P U T E I O B A V I J E S T I K A N D I D A T I M A**

**koji se natječu za prijam na radno mjesto**

**višeg referenta – voditelja projekta**

Na temelju članaka 28. stavka 3., a sukladno članku 29. stavku 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19), privremena pročelnica Jedinstvenog upravnog odjela Općine Velika Kopanica, dana 22.3.2024. godine, objavila je je OGLAS za prijam osobe na određeno vrijeme u Jedinstveni upravni odjel Općine Velika Kopanica. **U službu se prima jedna (1) osoba na određeno vrijeme na radno mjesto višeg referenta – voditelja projekta za vrijeme trajanja projekta „DOprinosim i NApredujem 3 – DONA 3“, SF.3.4.11.01.0017**

OPIS RADNOG MJESTA

Viši referent – voditelj projekta obavlja sljedeće poslove:

* Prikuplja i obrađuje informacije i podatke te dokumentaciju u cilju javnog praćenja provedbe projekata iz djelokruga rada JUO vezanih za projekte sufinanciranje iz raznih državnih i EU fondova,
* Priprema dokumentaciju i materijale na hrvatskom i engleskom jeziku potrebne za ostvarivanje odnos s javnošću, medijima, korisnicima i potencijalnim korisnicima,
* Izrađuje brojčane, tabelarne i grafičke pregleda podataka,
* Organizira i provodi aktivnosti projekta,
* Prikuplja i evidentira cjelokupnu dokumentaciju projekta u JUO,
* Organizira konferencije za novinare i druge događaje vezano uz aktivnosti i realizaciju projekata u JUO,
* Planira, priprema i obavlja nadzor nad provedbom projekata u JUO,
* Priprema izvješća o stanju provedbe projekata u JUO,
* Surađuje sa službenicima unutar tijela u kojemu je zaposlen i povremeno izvan tijela radi prikupljanja ili razmjene informacija,
* Odgovoran je za materijalne resurse s kojima radi i ispravnu primjenu metoda rada, postupaka i stručnih tehnika,
* Obavlja i druge, manje složene poslove, s ograničenim brojem međusobno povezanih zadaća iz djelokruga JUO uz nadzor i upute Pročelnika.

PODACI O PLAĆI

Plaća za radno mjesto višeg referenta – voditelja projekta utvrđena je Odlukom o visini osnovice za obračun plaće za službenike i namještenike Jedinstvenog upravnog odjela Općine Velika Kopanica („Službeni vjesnik Brodsko-posavske županije“ broj 3/15) i Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica („Službeni vjesnik Brodsko-posavske županije“ broj 21/23).

PRETHODNA PROVJERA ZNANJA I SPOSOBNOSTI:

Prethodna provjera znanja i sposobnosti provesti će se pisanim testiranjem i intervjuom za kandidate koji su ostvarili minimalno 50% uspjeha na pismenom testiranju.

Na službenoj internet stranici Općine Velika Kopanica [www.velikakopanica.hr](http://www.velikakopanica.hr) bit će najmanje 5 dana ranije objavljen datum i vrijeme održavanja testiranja, a kandidati će biti obaviješteni putem e-pošte.

Prethodnu provjeru znanja i sposobnosti provodi Povjerenstvo za za provedbu Oglasa za prijam osobe na određeno vrijeme u Jedinstveni upravni odjel Općine Velika Kopanica na radno mjesto višeg referenta – voditelja projekta (u danjem tekstu: Povjerenstvo).

Prvi dio pisanog testiranja odnosi se na provjeru znanja, sposobnosti i vještina bitnih za obavljanje poslova radnog mjesta na koje se prima. Drugi dio pisanog testiranja odnosi se na provjeru poznavanja rada na računalu.

Pravni  i drugi izvori za pripremanje kandidata za prethodnu provjeru  znanja i  sposobnosti :

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20),
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19);
3. Statut Općine Velika Kopanica („Službeni vjesnik Brodsko-posavske županije“ broj 4/20, 11/21 i 31/23);
4. EUROPSKI SOCIJALNI FOND PLUS, Program „Učinkoviti ljudski potencijali 2021.-2027.“, Upute za prijavitelje, „Zaželi – prevencija institucionalizacije“ (<https://esf.hr/esfplus/wp-content/uploads/2023/08/Upute-za-prijavitelje.pdf>).

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na Oglas.

Kandidati su dužni pridržavati se utvrđenog vremena i rasporeda testiranja.

U prvom dijelu pisanog testiranja, kandidati će rješavati pisani test kojim će se provjeravti znanje iz odredbi gore navedenih propisa. Biti će ukupno 10 pitanja i kandidati mogu ostvariti najviše 10 bodova. Svaki točan odgovor nosi 1 bod. Odgovor  mora  biti u cijelosti točan. Djelomični odnosno nepotpuni odgovor  neće se smatrati  točnim.

Nije  dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pisano testiranje traje najviše 30 minuta.

Nakon što Povjerenstvo pregleda i ocjeni testove prvog dijela pisanog testiranja, kandidati koji su ostvarili najmanje 50% bodova moći će pristupiti provjeri poznavanja rada na računalu. Poznavanje rada na računalu traje 30 minuta i kandidatima će biti osigurana računala.

Intervjuu se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti te se neće održati isti dan, već će o terminu održavanja intervjua kandidati biti naknadno obaviješteni.

Intervju se provodi osobnim razgovorom Povjerenstva sa svakim pojedinim  kandidatom posebno.

Na intervjuu kandidat može ostvariti najviše 10 bodova.

Nakon prethodne provjere znanja i sposobnosti kandidata Povjerenstvo  sastavlja Izvješće  o provedenom postupku  i utvrđuje rang-listu kandidata  prema ukupnom broju ostvarenih  bodova na pisanom testiranju i intervjuu.

Izvješće o provedenom postupku i rang-listu kandidata, Povjerenstvo dostavlja pročelniku  koji donosi Rješenje o prijmu u službu za izabrane kandidate, te će se isto dostaviti ostalim kandidatima prijavljenim na Javni natječaj.

**Povjerenstvo za provedbu Oglasa**